כדורגל הליכה

ממוזער|משחק כדורגל הליכה ברעננה
**כדורגל הליכה** הוא גרסה חדשה יחסית של כדורגל, שמטרתה לאפשר לאנשים (גברים ונשים) מעל גיל 50 לשחק בכדורגל המתאים ליכולות גופניות מוגבלות, שאינן מאפשרות עוד לשחק כדורגל מסורתי. עבור כדורגל הליכה, נוצרו מספר חוקי משחק המאפשרים לאנשים בגיל השלישי לשחק ולהתחרות בקבוצות כדורגל, כאשר החוק העיקרי הוא שהתנועה במשחק נעשית בהליכה בלבד, יחד עם כמה חוקים משלימים שמטרתם העיקרית היא לקיים סביבה בטוחה מפגיעות ולשמור על בריאות השחקנים, כיוון שבגיל המתקדם, יש להימנע ככל האפשר מפציעות ספורט וכדורגל.

המשחק נולד באנגליה בשנת 2011 וצבר מאז פופולריות גדולה, כאשר ברחבי הממלכה המאוחדת קיימות מאות קבוצות עם עשרות אלפי שחקנים בגילאים של 50, 60 ומעבר ל-70. המשחק התפשט בכל אירופה, אסיה, אפריקה והחל משנת 2021 - גם בישראל. במאי 2022 נערך הטורניר הראשון של כדורגל הליכה בישראל. בחודשים פברואר-מאי 2023 התקיימה הליגה הראשונה עם 6 קבוצות מהמרכז ומאז מונה הליגה 8 קבוצות בקביעות.

## כדורגל הליכה בישראל

פעילות כדורגל הליכה בישראל מתופעלת על ידי מדינת הכדורגל, בשיתוף פעולה בלעדי עם ההתאחדות לכדורגל בישראל בחסות משרד תרבות והספורט.

עד מאי 2022 הקימו 3 רשויות עירוניות קבוצת כדורגל הליכה - קריית אונו, שהחלה בנובמבר 2021, קריית ביאליק, שהחלה בפברואר 2022 ופתח תקווה בשיתוף שחקני עבר ממכבי ומהפועל פתח תקווה. קבוצה נוספת הוקמה ביוזמה פרטית ברעננה כבר בתחילת 2021. בחודש יוני 2022 הוקמה הקבוצה החמישית, באזור השרון שהחלה להתאמן בהרצליה. קבוצה שישית הוקמה באוגוסט 2022 על ידי יוצאי הפועל רמת גן. בספטמבר 2022 הוקמו קבוצה עירונית בראשון לציון וקבוצה נוספת מפתח תקווה. במאי 2023 הוקמה הקבוצה ה-13 במספר.
ממוזער|התקפה של קריית ביאליק נגד רעננה
טורניר הבכורה בישראל בין הקבוצות הללו התקיים בקרית אונו ב-15.5.2022, בו זכתה קבוצת מלאבס אולד בויז מפתח תקווה.

הטורניר השני התקיים ב-8.9.2022 בהרצליה ובו זכו שוב קבוצת מלאבס אולד בויז מפתח תקווה.

הטורניר השלישי התקיים ב-28.10.2022 במגרש האימונים של אצטדיון המושבה בפתח תקווה, עם 7 קבוצות ובו זכתה קבוצת מלאבס אולד בויז.

ב-13-15.12.2022 השתתפה קבוצת כדורגל הליכה "המכתש" בטורניר בינלאומי בלוס אנג'לס.

הליגה הראשונה בכדורגל הליכה החלה עם 6 קבוצות, נקראה ליגת החורף והתקיימה בין החודשים פברואר עד מאי 2023. בליגה זכתה קבוצת מלאבס אולד בויז מפתח תקווה.

העונה השנייה נפתחה בחודש ספטמבר 2023 עם 8 קבוצות כאשר התקיים סיבוב ליגה אחד מלא ולאחריו חלוקה לפלייאוף עליון ותחתון. כל המשחקים התקיימו במגרש כפול במועצה האזורית דרום השרון. המשחקים הופסקו זמנית בגלל המלחמה, אך הליגה הסתיימה כסדרה במרץ 2024. האלופה היתה, בשנית, קבוצת מלאבס אולד בויז מפתח תקווה.

בתאריך 23.5.2024 נערך טורניר בראשון לציון בשיתוף 5 קבוצות ובו זכתה קבוצת "ראשוניה WALKERS".

בתאריך 19.6.2024 נערך טורניר גדול בהרצליה בהשתתפות 8 קבוצות מכל הארץ, בו זכתה קבוצת מלאבס אולד בויז מפתח תקווה.

בתאריך 18.9.2024 נערך טורניר פתיחת עונה שלישית בספורטק הרצליה, בו זכתה קבוצת ראשוניה WALKERS מראשון לציון

העונה שלישית של ליגת כדורגל הליכה נערכה בין החודשים אוקטובר 2024 - אפריל 2025 בסימן SAFE WALKING FOOTBALL, בהשתתפות 8 קבוצות מאזור מרכז הארץ ובו זכתה בפעם השלישית ברציפות קבוצת מלאבס אולד בויז מפתח תקווה.

בתאריך 23.3.2025 נערך לראשונה טורניר בצפון, בקרית ביאליק עם קבוצות מקרית ביאליק, שזכתה בטורניר, מטה אשר וכרמיאל.

בתאריך 14.5.2025 נערך לראשונה טורניר ארצי באופקים, במלאת 70 שנה לייסוד העיר, בהשתתפות 4 קבוצות חדשות מעוטף עזה ו-4 קבוצות ממרכז הארץ. בטורניר זכו המארחים מאופקים.

בתאריך 10.7.2025 נערך לראשונה בצפון טורניר ארצי באירוח מועצה אזורית מטה אשר בהשתתפות 5 קבוצות. בטורניר זכתה קבוצת עמיחי פתח תקווה.

העונה הרביעית של ליגת הכדורגל הליכה בישראל נפתחה ב-20 בנובמבר 2025, כאשר הפעם נמצאות 8 קבוצות מאפיקים עד קריית ביאליק והליגה נקראת "הליגה הלאומית בכדורגל הליכה".

## כדורגל הליכה בזירה הבינלאומית

בתאריכים 17-19.5.2024 השתתפה, לראשונה בתולדות הענף, נבחרת ישראל בכדורגל הליכה בקטגוריה של גיל 60+ באליפות העולם של ארגון (International WalkingFootball Federation) IWFF בצ'סטרפילד, אנגליה.
ממוזער|סגל נבחרת ישראל בכדורגל הליכה בקטגוריה של גיל 60 בסיום אליפות העולם של IWFF
הנבחרת כללה את השחקנים הבאים:
שוערים:אבי גלברד, רפי איתן
הגנה:גד בן דרור, ישראל (ססי) אביצור, אריק גילרוביץ, ירון נדל, מוטי (טופלה) בייטנר
התקפה:סימון דיוידסון (קפטן), מנשה נוריאל, רביב ספיר, עודד ברידא
מאמן:שגיא שחורי
הנבחרת זכתה בניצחונות על הקריביים, נורווגיה, אוסטרליה וצפון אירלנד, סיימה בתיקו עם צרפת ווולס והפסידה לאנגליה ושוודיה. ההישג של הנבחרת היה מקום שלישי מתוך 9 מדינות.
השער הבינלאומי הראשון בהיסטוריה של כדורגל הליכה בישראל הובקע במשחק נגד אוסטרליה על ידי מנשה נוריאל. השערים הובקעו על ידי מנשה נוריאל - 3, סיימון דוידסון - 3, ספיר רביב - 1, עודד ברידא - 1.

בתאריך 20 במאי 2024 נערך בלונדון משחק ידידות בין מכבי בריטניה ונבחרת ישראל, בו ניצחה נבחרת ישראל 2-4. שערים: עודד ברידא - 3, מוטי בייטנר - 1.

בתאריך 30 בספטמבר 2024 הוציאה התאחדות הכדורגל האירופית (UEFA) ערכת כלים ליישום כדורגל הליכה בהתאחדויות הכדורגל באירופה, מתוך כוונה לממש פעילות כדורגל הליכה ב-60% מתוך 55 החברות בהתאחדות האירופית.
ממוזער|סגל אולד בויז מלאבס בטורניר בודפשט, יולי 2025
בתאריך 12-13.7.2025 השתתפה לראשונה קבוצה, אולד בויז מלאבס,אלופת ישראל בכדורגל הליכה, בטורניר בינלאומי בבודפשט, הונגריה. בטורניר השתתפו 16 קבוצות מ-5 מדינות והקבוצה הישראלית זכתה באליפות לקטגורית גיל 60 פלוס.

## עיקרי חוקי המשחק
**החוקה בישראל היא לפי חוקת ה-FA באנגליה, (גרסת פברואר 2025) עם התאמות לתשתית המגרשים בישראל.**

# ***המגרש:***
# ממדי המגרש:  16 עד 35 מטר לרוחב ו-25 עד 50 מטר לאורך. (פירוט מלא - LOTG)
# רחבת השער: חצי עיגול בקוטר 6 מטר ממרכז השער. במתקן בו מסומנת רחבה אחרת, ניתן להשתמש בה, או לסמן בכיפות פלסטיק את חצי העיגול.
# משטח דשא סינטטי בלבד.
# השער: ברוחב 3 עד 5 מטר, גובה עד 2מ.
# הכדור: מספר 5, כמו בכדורגל רגיל
# ***שחקנים:***
# מספר השחקנים 5-7 שחקנים בכל צד, כולל שוער, תלוי במידות המגרש.חילופים ללא מגבלה, בזמן שהמשחק עומד בתיאום עם השופט בלבד.
# לבוש ספורטיבי, נעליים ללא פקקים או סטופקס (רצוי פקקונים המתאימים למשטח סינטטי)
# תכשיטים,שעונים, שרשרת - אסורים
# רשאים להשתתף שחקנים בטווח הגיל המותר לתחרות
# אין מגבלת מגדר, ניתן לשחק כקבוצה מעורבת
# זמן המשחק נתון לשינוי, בהתאם לתקנון הטורניר או הליגה
# ***חוק ההליכה:***
# אסור לרוץ - לא עם כדור, לא בלי כדור ואף לא כדי ליצור יתרון במגרש כשהכדור "מת". אין לנוע בדילוגים, קפיצות, ריצה לאחור. הליכה בלבד!
# בזמן תנועה – חובה רגל אחת על הקרקע.
# עבירות "לא הליכה" נספרות לקבוצה
# ***חוק מגע פיזי:***
# מינימום מגע פיזי בשחקן יריב, לא בעיטה, דחיפה, הכשלה או כל דבר שהשופט סבור שהמגע מוגזם - ייענש בבעיטה חופשית (לא ישירה).
# אין לנסות לתקל או לבצע תיקול מאחור, או מהצד או בצורה שהשופט רואה כמהלך המסכן את היריב.
# אין לבצע גליץ' בכל שטח המגרש, גם כדי לעצור או לבעוט כדור. מגע של ברך במשטח או כל חלק שאינו כף הרגל – זאת עבירה. שחקן הנמצא על הקרקע ומשחק בכדור - זאת עבירה לחובתו.
# אם שחקן נופל על הקרקע יש לעצור את המשחק, אין לשחק אם שחקן נמצא על הקרקע.
# ***חוק גובה הכדור במשחק:***
# כדור גובה הוא כדור שעובר את גובה המשקוף בכל מקום במגרש. הכדור עובר לקבוצה היריבה של השחקן שנגע אחרון בכדור לפני עלייתו לגובה. המשחק יחודש ממקום הנגיעה.האחרונה. אם הכדור חלף מעל משקוף השער, הכדור יעבור לקבוצה היריבה ממקום הבעיטה.
# כדור שנהדף בזמן הצלת שוער והוא עלה מעל גובה המשקוף, הכדור יחשב "מת" (כמו כדור חוץ) ואין חשיבות להיכן הכדור הגיע לאחר שנחשב לא במשחק. הכדור יועבר לקבוצה היריבה להוצאת חוץ אל מול הנקודה בה השוער הדף את הכדור.
# אם השוער בועט כדור גבוה מעל הראש, תנתן בעיטה חופשית לקבוצה השניה, 3 מטר מהרחבה של השוער
# אין לנגוח בכדור - זה נחשב כנגיעה ביד. כדור הפוגע בלי כוונה בראש, אינו נחשב כנגיחה.
# ***חוקי רחבת השער והשוער***
# קו הרחבה הוא חלק מהרחבה
# אסור לשחקן תוקף לגעת בכדור הנמצא ברחבה, הכדור יעבור לקבוצה היריבה.
# אם מגן נכנס לרחבת השער שלו בכוונה זה כדור חופשי (פנדל) להתקפה (למעט בגלל מומנטום).
# אם תוקף נכנס לרחבה - הכדור עובר לקבוצה השניה (אלא אם בגלל מומנטום).
# אם שוער יוצא מהרחבה שלו בכוונה, זה כדור חופשי (פנדל) להתקפה (למעט בגלל מומנטום).
# שוער לא ישהה את הכדור ברחבה יותר מ-6 שניות.
# על השוער להוציא את הכדור מהרחבה באמצעות רגלו או במסירה ביד מתחת למותן.
# אסור להחזיר לשוער כדור שנמסר (לא נהדף בעצירה) ממנו, אלא דרך שחקן שלישי.
# כדור שהשוער הדף לצידי השער, או שפגע במגן ויצא לצידי השער יחשב לכדור קרן.
# ***בעיטה חופשית בלתי ישירה:***
# כל הבעיטות החופשיות אינן ישירות. הכדור יעבור לקבוצה היריבה במקרה של הפרה.
# אין בעיטה ישירה לשער בפתיחת משחק או בחידוש משחק לאחר שער
# השחקנים המגנים מתרחקים 3 מטרים ממקום הבעיטה החופשית. עבירה הקרובה לרחבה, תבוצע ממרחק 3 מטר ממנה.
# אם הכדור יוצא לחוץ, הוא מוחזר למשחק בבעיטה בלתי ישירה ממקום יציאת הכדור. כדור קרן - מפינת המגרש.
# אין מצבי נבדל.
# ***בעיטה חופשית ישירה (פנדל)***
# מצבי פנדל:
## כניסת מגן לרחבה בכוונה.
## יציאת שוער מהרחבה בכוונה
## מניעה בעבירה של הזדמנות ברורה לשער (ע"י ריצה, תיקול לא חוקי) תחייב גם כרטיס כחול (אדום בתיקול חמור) - DOGSO
## עצירה מכוונת של כדור שנבעט לשער בעזרת היד על ידי שחקן שדה.
## עם עבירת ריצה רביעית בקבוצה. מנין עבירות הריצה מתאפס רק לאחר ענישה בפנדל. אין לספור ריצה שגרמה ל-DOGSO.
# בעיטת עונשין (פנדל) נעשית קדימה, עם מרחק גישה של 2 מטר מאחורי הכדור.
# כל השחקנים האחרים מאחורי הכדור ולפחות במרחק 3 מטר ממנו.
# בשער שרוחבו 5 מטר - הכדור יונח 8 מטר מקו השער. שער קטן יותר - מרחק של 6.5 מטר. בעיטה לא חוקית - הכדור עובד ליריב. השוער חייב להשאיר רגל אחת על הקו בזמן הבעיטה.הבועט אינו יכול לגעת בכדור שנית לפני ששחקן אחר נגע בו.
# ***השופט:***
# ניתן לבצע שיפוט גם בשיתוף עוזר שופט נוסף.
# השופט יכול לתת יתרון לתוקף בעבירת מגע או אי הליכה.
# רק הקפטן רשאי לדבר עם השופט.
# השופט הוא הפוסק האחרון!

כרטיס **צהוב** הוא אזהרה לשחקן והוא נשאר במגרש.
על שופטי המשחק להשתמש בהשעיות זמניות מתוזמנות (כרטיסים כחולים) בכל המקרים הנחשבים באופן מסורתי כעבירות ראויות לזהירות.
לפיכך, האפשרויות העומדות בפני השופט להטיל הרחקה מהמשחק הן:
• שחקן יקבל כרטיס **כחול** ויושעה זמנית ממשחק - הקבוצה נשארת עם פחות שחקן
• שחקן יקבל כרטיס **אדום** ויורחק לצמיתות ממשחק - הקבוצה נשארת עם פחות שחקן
שחקן המקבל כרטיס כחול יושעה מהמשחק בין 2 ל-5 דקות. כחול שני דינו כאדום.

ניתן לתת כרטיס כחול עבור כל אחת מהעבירות הבאות (בנוסף כאשר מתבצעת עבירה פזיזה):

# התנהגות לא ספורטיבית
# הפגנת התנגדות על ידי מילה או פעולה
# הפרה מתמשכת של חוקי המשחק
# עיכוב ההפעלה מחדש של המשחק
# עבירה המונעת הזדמנות בטוחה להבקעת שער (עליה ניתן לתוקף פנדל)

כרטיס אדום משמש כאשר שחקן מבצע אחת מהעבירות הבאות (בנוסף כאשר מתבצעת עבירת כוח מופרז):

# משחק עבירה חמור או התנהגות אלימה
# יריקה על יריב או כל אדם אחר
# משתמש בשפה פוגענית, מעליבה או פוגענית,מקבל כרטיס כחול או צהוב שני באותו משחק.

שחקן שהורחק באדום אינו רשאי לקחת כל חלק נוסף במשחק וגם לא רשאי לשבת על ספסל המחליפים.

## עונשים וסנקציות על קבוצה
החל ממאי 2024 הוכנס חוק חדש שמטרתו להוריד את הריצות במגרש.

1. כל עבירת ריצה של שחקן נספרת כעבירת ריצה קבוצתית
2. עם הפסיקה לעבירה רביעית, זכאית הקבוצה היריבה לבעיטת עונשין ישירה (פנדל)
3. לאחר הבעיטה - הספירה מתחילה מחדש לקבוצה שנגדה נפסק העונש.
4. אין בספירה הקבוצתית משום פסילה של עונשים על עבירות אישיות על הפרת חוקי המשחק

## שחקני עבר הפעילים בכדורגל הליכה
אברהם לב, ניסים ברדה, ניר לוין, סיימון דוידסון, אריה אלטר, אריק גילרוביץ, מנשה נוריאל, גדי בן דרור, דורון רוזנטל, מוטי בייטנר, דורון רבינזון, רונן זייגרמן, עמוס טייב, יצחק בלחסן, דורון מזר, ספיר רביב, ישראל אולחה, ישראל (ססי) אביצור], אריק רוקמן, רוני (טטי) מילר, דורון דרומר, מנשה מוקמל, ויקטור בוני, אלי דואן, יעקב רודיק, איתן קונסט, שלמה חביב, דניאל זיידמן, עופר בקר, אודי פוקס, איתן בודניוק, שרון צופין, יוסי ליפשיץ, יורם פירסט, יצחק גוזלן, סתיו אלימלך, גבע מרכוס, סתו אלימלך, שמעון דיין

## קישורים חיצוניים

* LAWS OF THE GAME (LOTG) - Feb 2025
* מצגת חוקי כדורגל הליכה ישראל - עדכון פברואר 2026
* אתר כדורגל הליכה בישראל
* ערוץ היוטיוב של כדורגל הליכה ישראל
* 
* שידור פודקאסט על כדורגל הליכה בישראל - 14.7.2023
* סרטון הסבר על כדורגל הליכה
* עקרונות SAFE WALKING FOOTBALL

## הערות שוליים

קטגוריה:גרסאות של כדורגל
קטגוריה:זקנה
קטגוריה:הליכה